**LOGOS Alapítvány közhasznúsági beszámolója**

(2007-es év)

**1. Tevékenység**

Az Alapítvány 2007-ben meghívásos alapon meghirdette a vidékorientált tehetség-gondozó, fantázia nevén ***„Paripa” Program***-ot. A program ***célja*** a vidéken élő, ebből eredően hátrányos helyzetűnek tekinthető általános iskolai tanulók esélyegyenlőségének javítása egy tehetségfeltáró és gondozó program, valamint később egy hálózat kialakításával. A Program első lépésként az alsó tagozatos általános iskolás korosztály logikai készségének, illetve tantárgyi elsajátító képességének a fejlesztését célozza.

A program indításakor vidéken a 2000 fő alatti települések körét, a célzott együttműködő partnerek alatt az ott működő általános iskolákat, illetve a fenntartó önkormányzatokat, valamint az itt tanító pedagógusokat és civil szervezeteket értjük.

***Konkrét tevékenység 2007-ben:***

1. A kiválasztott szakértői csoport kidolgozta a ***Paripa Program*** a tehetségsegítés (kiválasztás, támogató elemek, időszaki mérési mód kidolgozása, stb.) módszertanát.
2. A Program számára releváns tehetségsegítéssel foglalkozó hazai szellemi műhelyekkel, civil szervezetekkel a kapcsolatot felvette.
3. A vidéki szakmai intézményi és civil háló kiépítése elveinek és módjának a kidolgozása.
4. A kistelepülési partnerek kiválasztásával, a vidéki önkormányzati és civil kapcsolatok kiépítésével kapcsolatos kérdésekben kapcsolatfelvétel az ECOVAST[[1]](#footnote-1) Egyesülettel.
5. Több mint 100 kistelepülési önkormányzat levélben történő megkeresése.

Az év során a ***Nemzeti Tehetségsegítő Tanács[[2]](#footnote-2)*** munkájában való aktív részvétel. Az év második felében – további szakemberekkel együtt – részt vettünk a Magyar Géniusz Program kidolgozásában, majd segítettük a program Kormány irányába történő továbbítását.

Az Alapítvány 2007 évben lezárta a ***Pilis Kistérség*** általános iskolai intézményeivel és több térségi civil szervezettel együtt megkezdett kistérségi ***„Öröm-Bánat” térkép összeállítását***. A programba hat általános iskola jelentkezett be, de érdemben két iskolában volt sikeresnek tekinthető a program. Ebben a két Általános Iskolában a begyűjtött anyagokból helyi bemutatókra került sor. A szervezők az alacsony érdeklődés miatt a kistérségi bemutató megszervezésétől, illetve a térségi kiadvány összeállításától eltekintettek. Az Alapítvány a program folytatásával, ismételt meghirdetésével kapcsolatos döntését későbbre halasztotta.

A program megvalósítását a NCA támogatta, amivel kapcsolatban az elszámolás megtörtént.

***2008 évi operatív tervek:***

* 1. A ***Paripa Program*** felhívására a beérkezett válaszok feldolgozása, a Program érdemi beindítás.
  2. A hálózatban résztvevő helyi pedagógusok és az együttműködő civil szervezetek képviselőinek a felkészítése.
  3. A Program működéséhez szükséges forrásháttér meghatározása és megalapozása, így az aktuális pályázati lehetőségek feltérképezése.
  4. ***Nemzeti Tehetségsegítő Tanács*** munkájában való aktív részvétel.

**2. Számviteli beszámoló**

|  |  |  |  |  |  |
| --- | --- | --- | --- | --- | --- |
| **2007 évi MÉRLEG** | | |  | adatok | E Ft-ban |
|  |  |  |  |  |  |
| **Sor-szám** |  | **A tétel megnevezése** | **Előző év** | **Előző év(ek) helyesbí-tései** | **Tárgyév** |
| **a** |  | **b** | **c** | **d** | **e** |
| 1 | **A.** | **Befektetett eszközök** | **0** |  | **0** |
| 2 | I. | IMMATERIÁLIS JAVAK | 0 |  | 0 |
| 3 | II. | TÁRGYI ESZKÖZÖK | 0 |  | 0 |
| 4 | III. | BEFEKTETETT PÉNZÜGYI ESZKÖZÖK | 0 |  | 0 |
| 5 | **B.** | **Forgóeszközök** | **4172** |  | **1491** |
| 6 | I. | KÉSZLETEK | 0 |  | 0 |
| 7 | II. | KÖVETELÉSEK | 0 |  | 550 |
| 8 | III. | ÉRTÉKPAPÍROK | 1000 |  | 0 |
| 9 | IV. | PÉNZESZKÖZÖK | 3172 |  | 941 |
| 10 | **ESZKÖZÖK ÖSSZESEN (A+B)** | | **4172** |  | **1491** |
| 11 | **C.** | **Saját tőke** | **4042** |  | **1361** |
| 12 | I. | INDULÓ TŐKE | 0 |  | 0 |
| 13 | II. | TŐKEVÁLTOZÁS | 3450 |  | 2478 |
| 14 | III. | LEKÖTÖTT TARTALÉK | 0 |  | 0 |
| 15 | IV. | TÁRGYÉVI EREDMÉNY KÖZHASZNÚ TEVÉKENYSÉGBŐL | 592 |  | -1117 |
| 16 | V. | TÁRGYÉVI EREDMÉNY VÁLLALKOZÁSI TEVÉKENYSÉGBŐL | 0 |  | 0 |
| 17 | **D.** | **Tartalék** | 0 |  | 0 |
| 18 | **E.** | **Céltartalékok** | 0 |  | 0 |
| 19 | **F.** | **Kötelezettségek** | **130** |  | **130** |
| 20 | I. | HOSSZÚ LEJÁRATÚ KÖTELEZETTSÉGEK | 130 |  | 130 |
| 21 | II. | RÖVID LEJÁRATÚ KÖTELEZETTSÉGEK | 0 |  | 0 |
| 22 | **FORRÁSOK ÖSSZESEN (C+D+E+F)** | | **4172** |  | **1491** |

Nagykovácsi 2008.05.30.

Rajnai Gábor

elnök

*A Közhasznúsági beszámolót a Kuratórium 2008.05.31-i ülése hagyta jóvá.*

1. A szervezetről bővebb információk: [www.ecovast.hu](http://www.ecovast.hu) [↑](#footnote-ref-1)
2. A szervezetről bővebb információk: [www.tehetsegpont.hu](http://www.tehetsegpont.hu) [↑](#footnote-ref-2)